Сведения за мотивите на Евтимий Търновски да се заеме с реформа на писмения български език могат да бъдат открити в „Похвално слово за Евтимий“ от Григорий Цамблак и „Сказание за буквите“ от Константин Костенечки. Григорий разказва, че Евтимий се заема с превод на книги от гръцки на български език, тъй като е недоволен от по-старите преводи, правени често от недостатъчно подготвени хора. С натрупването си, техните грешки довеждат до сериозно изопачаване на свещените текстове, до погрешно тълкуване на смисъла им и появата на ереси. Сведението се потвърждава от известието, че търновските книжовници се заемат първо с поправката на основните за християнството книги — четирите евангелия, Стария завет, „Апостола“. За разлика от писателите и преводачите от Преславската книжовна школа, които предпочитат свободния и смислов превод, търновските книжовници се придържат към точното предаване на гръцките оригинали. Писменият български език, който те налагат, е изкуствен и отдалечен от народния говор. Поради това оценките за значимостта на Евтимиевата реформа са противоречиви. Дмитрий Лихачов определя характера ѝ като консервативен. Не се подлага на съмнение обаче мащабността на начинанието, превърнало се в „официална книжовна политика, осигурена с поддръжката на царя“. Правилата, изработени от Евтимий, се прилагат както при превод, така и при създаването на оригинални произведения.

Подобно на други кирилиски букви, Ы първоначално е лигатура между Ъ и І (тогавашно і, без точка или с две точки) или И (тогавашно и, изписвано като днешно н). В старите ръкописи, тази буква винаги се е срещала като ЪІ или ЪИ. Днешната форма еволюира след изясняването на еровите гласни ъ и ь в старобългарския език.

Токсодонът е имал дължина на тялото около 2,7 m, и височина около 1,5 m в холката и е приличал на едър носорог, с глава на хипопотам. Заради позицията на носовите му отвори се смята, че токсодонът има добре развита муцуна. Имал е масивен скелет, за който се предполага, че е поддържал голямо мускулесто тяло. То е с къси крака с три развити пръста, като повечето от телесното тегло се е поемало от средния.

Гилерме прави официалния си дебют за тима на 12 юли 2009 г. в руската Премиер лига срещу Том Томск (0:0), оттогава е титулярен вратар в Локомотив. През 2010 г. той променя номера си от 85 на 1. Играе през всички 30 мача за този сезон.

Обитава океани, морета, лагуни и рифове в райони с тропически и субтропичен климат. Среща се на дълбочина от 1 до 40 m, при температура на водата от 25,7 до 29,3 °C и соленост 32,6 — 36,1 ‰.

Албрехт Теодор Емил граф фон Роон (30 април 1803 - 23 февруари 1879) е пруски военен деец и политик. Роон, заедно с Ото фон Бисмарк и Хелмут фон Молтке Старши, е една от водещите фигури в пруското правителство по време на ключовото седмо десетилетие от 19. век, когато, след Френско-пруската война, повечето германски държави, начело с Прусия, образуват Германската империя.